शीर्षक: को-वैक्सीन को लेकर आशंका कितनी जायज़\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
दरअसल, अनिल विज ने 20 नवंबर को को-वैक्सीन का टीका लगवाकर वैक्सीन के तीसरे चरण के ट्रायल की शुरुआत की थी.

ऐसे में जब उनके संक्रमित होने की ख़बर सामने आई, तो को-वैक्सीन की सफलता को लेकर आशंका जताई जाने लगी.

आशंका कि क्या, को-वैक्सीन का एडवांस ट्रायल 'फ़ेल' हो गया?

हालांकि कुछ ही देर बाद ही को-वैक्सीन बनाने वाली कंपनी भारत-बायोटेक की ओर से इस पर एक विस्तृत जवाब दिया गया.

समाप्त

भारत बायोटेक की ओर से कहा गया है कि इस वैक्सीन के क्लिनिकल ट्रायल के दौरान व्यक्ति को दो डोज़ दिए जाते हैं जो 28 दिनों बाद यानी लगभग एक महीने के अंतराल पर दिए जाते हैं.

समाचार एजेंसी एएनआई के अनुसार कंपनी ने कहा कि दूसरा डोज़ दिए जाने के 14 दिनों के बाद ही वैक्सीन के असर के बारे में पता लगाया जा सकता है. इस वैक्सीन को इस तरह से बनाया गया है कि ये उन लोगों पर प्रभावी होती है जो इसकी दो डोज़ लेते हैं.

वैक्सीन के तीसरे चरण के क्लिनिकल ट्रायल के बारे में कंपनी ने कहा कि तीसरे चरण के ट्रायल में 50 फ़ीसद लोगों को वैक्सीन दी जाती है जबकि अन्य 50 फ़ीसद को प्लेसिबो दिया जाता है.

प्लेसिबो शरीर पर किसी तरह का प्रभाव नहीं डालती. डॉक्टर इसका इस्तेमाल ये जानने के लिए करते हैं कि व्यक्ति पर दवा लेने का कितना और कैसा मानसिक असर पड़ता है.

आम बोलचाल की भाषा में कहें तो प्लेसिबो एक ऐसी चिकित्सा पद्धति है जिसमें दवा का इस्तेमाल नहीं किया जाता है. यह भ्रम या एहसास के आधार पर काम करती है. यानी मरीज़ को गोली तो दी जाती है लेकिन वो दवा नहीं होती.

को-वैक्सीन पर सवाल उठाने का अस्पष्ट कारण

वैक्सीनोलॉजी विशेषज्ञ डॉ. चंद्रकांत लहरिया कहते हैं, "सबसे पहले तो यह समझना ज़रूरी है कि किसी भी ट्रायल में जो लोग हिस्सा लेते हैं वो वॉलेंटियर होते हैं और क्लीनिकल ट्रायल डबल ब्लाइंडेड होते हैं. डबल ब्लाइंडेड होने का मतलब यह हुआ कि ना तो परीक्षक को पता होता और ना ही व्यक्ति को कि उसे वैक्सीन दी गई है या फिर प्लेसिबो. इसीलिए इसे डबल ब्लाइंडेड ट्रायल कहा जाता है. ऐसे में जबकि यह ट्रायल डबल ब्लाइंडेड था तो कोई यह कैसे बता सकता है कि उन्हें (अनिल विज) असल वैक्सीन का डोज़ ही दिया गया या फिर प्लेसिबो."

फ़ाइज़र को सबसे पहले मिली कोरोना वैक्सीन के इस्तेमाल की मंज़ूरी

डॉ. लहरिया बताते हैं, "किसी वैक्सीन ट्रायल का प्रभाव इस आधार पर तय किया जाता है कि जिन लोगों को वैक्सीन दी...